text: قصص جرائم القتل الغامضة
text: #000001
text: تحذير: يمنع إعادة استخدام المحتوى بأي شكل مرئي أو مسموع أو مقروء دون الحصول على ترخيص، تحت طائلة الملاحقة والحذف من يوتيوب و غوغل (سترايك)
text: #000002
text: لطلب الترخيص يرجى التواصل معنا
text: #000003
text: أغرب 3 قصص جرائم القتل في أمريكا
text: #000004
text: سكطعش23 أغسطس، 2022قصص رعب
text: #000005
text: أغرب 3 قصص جرائم القتل في أمريكاقصة حب كودي ولينتاخرت الشرطة ساعة والنتيجة كانت مؤسفةساعدت حبيبها على قتل والدها!
text: #000006
text: رح نحكي في هالتدوينة عن أغرب 3 قصص جرائم القتل في أمريكا، أغلب هالقصص اسبابها ودوافعها غريبة جداً، طبعاً جميع القصص مزودة بالصور والفيديوهات اللازمة لشرحها...قراءة ممتعة😁
text: #000007
text: اليوم رح نروح على ولاية مونتنا الأمريكية، ونتعرف على قصة حب صارت بين شخصين الأول اسمه كودي جونسن وعمره 24 سنة، والشخص التاني هي بنت اسمها جوردان لين وعمرها 21 سنة
text: #000008
text: خلينا نتعرف عالشخصيات اكتر ورح نبدأ ب كودي، كودي بالاصل من ولاية لوس انجلس اهله من لوس انجلس وهو انولد فيها، ولكن انتقل هو وامه لمونتانا بعد وفاة أبوه لحتى يبدئوا حياة جديدة لحالهن، وعلاقة كودي بامه كانت قوية جداً وكانوا متعلقين ببعض كتير، ببساطة لانو هو ابنها الوحيد وهو ماعنده حدا غيرها
text: #000009
text: كودي كان دائما الشخصية المرحة بين اصدقائه، وكان يحب كل النشاطات الاوت دور يعني صيد سمك تسلق والمشي والاشياء هي
text: #000010
text: وشيء تاني كان كودي يحبه كتير هو السباق بالسيارات كان يحب السيارات كتير ويحب يتسابق مع اصدقائه فيهم، ولحسن الحظ انه بعد ما خلص دراسته قدر يشتغل بالشي الي يحبه، والي هو السيارات، كان يشتغل صديقه المقرب كاميرون بتطوير السيارات بشكل خاص للزبائن
text: #000011
text: وفعلاً بدئوا يطلعوا مع بعض ويتعرفوا على بعض اكتر، وحتى انو كان عندهم مكان مفضل يروحو عليه دئماً المكان هاد هو ممشا طويل كتير داخل حديقة اسمها GlaceIr national park
text: #000014
text: علاقتهن كانت عم تصير اقوى واقوى مع الوقت وكانوا منسجمين مع بعض كتير وبعد سنة من المواعدة وفي شهر ديسمبر 2012 كودي وجوردن ارتبطوا بشكل رسمي يعني كودي خطبها، وبعد ست اشهر خطبة تزوجوا
text: #000015
text: تزوجوا وعملوا عرس وكانوا سعيدين جداً، حتى انهم كتبوا اغنية خاصة فيهم يعني الاغنية الي شغولها بعرسهن هي من كتابتهن، كل شي كان ممتاز بالنسبة الهن
text: #000016
text: كودي اخد اجازة اسبوع من الشغل لحتى يضل مع زوجته والحياة جميلة جداً
text: #000017
text: يوم الاحد 7 يوليو 2013 كان في موعد بين كودي وعمه ابو مرته، ولكن قبل الموعد بشوي كودي بيتصل بعمه وبيلغي الموعد والسبب ان جوردن قالته انها محضرتلوا مفاجئ ولازم يروح معها
text: #000018
text: بهاد اليوم راحوا عالكنيسة، بعدين رجعوا على مكان فيه بحيرة وطبيعة قعدوا شوي وبالاخير رجعوا على مطعم داري كوين تعشوا فيه وراحو
text: #000019
text: يوم الاثنين 8 يوليو المفروض انو كودي يرجع على شغله لانو اسبوع العطلة خلص، ولما صار وقت الشغل وكودي ما اجا صاحب الشغل الي بنفس الوقت بكون صديقه صار يتصل فيه بس ما كان عم يرد عليه، كاميرون بيعرف انو هالشي مو من عاداتا كودي ابداً وشك انو في شي غلط بالموضوع فراح لعنده عالبيت
text: #000020
text: ولما وصل عالبيت ما كان في حدا بالبيت ابداً كاميرون كان مشغول باله كتير فيبدوا نو نط من فوق شي حيط او فش الباب يعني بطريقة ما اقتحم البيت، البيت كان طبيعي مافيه شي مكسور او مسروق او شي غريب، بس بنفس الوقت ماكان في حدا راح كاميرون على كراج البيت لحتى يشوف اذا سيارة كودي موجودة او لا وهون شاف موبايل كودي موجود بالكراج
text: #000021
text: بعدها فوراً كاميران راح بلغ الشرطة انو كودي مفقود لانو الشي الي شافه مو طبيعي ابداً
text: #000022
text: تابع القصة على قناة سكطعش على اليوتيوب
text: #000024
text: اول ما الشرطة اخدوا الطلب ، جاوبوا زوجته جوردن لحتى يحققوا معها، وجوردن قالت انو في مساء يوم الاحد بعد ما طلعوا من مطعم داري كوين في رقم غريب اتصل بكودي وهي ما كانت بتعرف مين المتصل واستمرت المكالمة تقريباً نص ساعة، وبنفس الوقت جوردن كانت ناسية شاحن جوالها بالمكان الي بشتغل فيه، فتركت كودي بالبيت عم يحكي وراحت تجيب شاحن جوالها وترجع
text: #000025
text: وهي بالطريق راجعة عاليبت كودي ببعتلها رسالة بقلها انو رح يطلع مشاور مع شخص، وصلت جوردن عالبيت وشافت انو كودي عم يركب بسيارة نمتها من ولاية واشطنن، وكودي راح معه، وهي ما بتعرف وين راح وما بلغت عليه انه مختفي او متاخر لانو كان ممكن يرجع بأي لحظة ويعصب عليها لانها قدمت بلاغ
text: #000026
text: فهي كانت قاعدة وعم تنتظره يرجع
text: #000027
text: في هالوقت الكل عم يحاول يبحث عن اي دليل يساعدهن يعرفوا وين راح كودي الاصدقاء والعائلة كانوا عم يبحبثوا في حسابته على السوشل ميدي والشرطة كانت عم تستخرج تقرير بالمكالمات الي عملها كودي في هالوقت
text: #000028
text: وصلوا الشرطة للشخص المتصل وطلع اسمه هوزيه او جوزيه، وبعد تحقيق معه تبين انو جوزيه كان متصل بكودي لحتى يسأله عن ادوات كان مستعيرها منه، ومافي اي شي تاني غريب كان، لذلك الموضوع هاد طلع مجرد صدقة انو في نفس الوقت سيارة ومكالمة من واشنطن
text: #000030
text: بعد كم يوم جوردن رجعت لعند الشرطة هي وامها، وكان معها ايميل، ايميل وصلها من شخص اسمه توني،
text: #000032
text: الرسالة الي كانت مكتوبة بالايميل مرحبا جوردن انا توني، مافي فائدة من عمليات البحث الي عم تعملوها عن كودي لانو خلص كودي راح، اوقفوا عمليات البحث
text: #000033
text: بعد ما جوردن اعطت الايميل للشرطة قالتهن انها بتعرف الشخص الي اسمه توني وهو كبون صديق كودي،الشرطة راحوا لتوني واعملوا تحقيق معه، وتبين انو توني مو حاكي مع كودي من زمان، وانو الايميل الي مزكور فيه اسمه هو ايميل غريب ما بيرعف عنه أي شي ، وحتى انه اعطى أحهزته كلها للشرطة كمبيورات او جوالات لحتى يتاكدو فعلاً انو الايميل مو اله، وطلع فعلاً توني ماله علاقة بالايميل
text: #000035
text: طبعاً حالياً الكل مصاب بالاحباط وعم يحاولوا يبحثو عن كودي على امل انه يقدروا يلاقوه وهو بخير، لذلك جوردن جمعت كم شخص لحتى هي تطلع تبحث عن كودي، وقالت للناس كالتالي، بما انو الايميل قال انو كودي وقع من مكان مرتفع لما عم يمشي او عم يتسلق مع اصدقائه، فليش ما نروح ندول عليه بالممشا الكبير الي هو بحبه كتير والي كل مرة منروح عليه ان وهو، وموبس هيك كمان مكان محدد داخل الحديقةالكبيرة هي لازم نروح عليه لانو شيء ما في داخلها يقول انو كودي ممكن يكون موجود هون، لانو هو بيحب هي المنطقة
text: #000036
text: راحوا على هاد المكان الي كان اسمه لووب تريل ، في هاد المكان كان في منحدر قوي جداً في منحدر لتحت على عمق300 قدم وكان كله صخور مدببة واشجار
text: #000037
text: ومع ذلك مع انو المكان كان خطير الا ان جوردن مشيت لحتى وصلت لحافة المكان هاد وصار تطلع لتحت المنحدر، بعد دقائق قليلة جوردن بتصير تصرخ وبتقول انها شايفة شخص تحت في اخر المنحدر هاد بقلب المي
text: #000038
text: الوقت الي كانو موجودين فيه في هاد المكان بدء يصير ليل وعتمة فالوصول لأسفل المنحدر هاد صعب جداً، لذلك أجلوها للصبح وتاني يوم الصبح الساعة 8 رجعوا ونزلوا لتحت وشافوا جثة كودي موجودة في اسفل الوادي
text: #000039
text: انتشر الخبر بين اهل واصحاب كودي، والكل كان مستغرب من الشي الي صار، لانو الكل بيرعف انو كودي بيحب المشي في هاد المكان بس هو ولا مرة طلع لمكان مرتفع كل هالشي لانو بيخاف من المرفاعات واصلاً ولا مرة بحياته راح على مكان منحدر بعيد عن الطريق العام او الطريق الي واضح وين بدايته ونهايته، وغير هيك ليش لحتى كودي يروح لحاله على هاد المكان بليل، مافي اي شي منطقي بالقصة هي
text: #000040
text: بس بنفس الوقت جوردن في عزا كودي ماكانت عندها اي ردة فعل او اي مشاعر تجاه الشي الي صار ، وطول الوقت بالعزا كانت قاعدة وعم تستخدم الموبايل، ولا كانو زوجها الي ما صرلا غير اسبوع متزوجته مات، كل الي كانوا حاضرين مستغربين من الموضوع وخصوصاً صديقتها الي اسمها كمبرلي
text: #000042
text: بعد العزا كمبرلي راحت للشرطة وحكتلنا جزء مخفي من القصة ماكنا منعرفه ابداً
text: #000043
text: في أول ليلة بعد عرسهم جوردان كانت عم تبعت رسائل لصديقتها كمبرلي، وتقلا انا مو متاكدة اذا الشي الي عملته صح أو لا ( قصدها على الزواج من كودي)
text: #000044
text: وكمان قالتها انها عم تتهرب منه بحجج معينة(اتمنى انكم تفهموا لحالكم) يعني كأنها بلشت تندم بعد ما تزوجت كودي، وفي اليوم الي بعتتلها الرسائل الساعة 9 المسا راحت لعند صديقتها كمبرلي عالبيت وصارت تحكيلها وانو صار في بينهم مشاكل وكودي عصب عليها وكذا
text: #000045
text: فكمبرلي بعد ما شافت تصرفات جوردن بالعزا وشافت شلون جوردن سبحان عرفت تروح على المكان الي كانت جثة كودي موجودة فيه وتزكرت الاحداث هي، شكت بأنو جوردان يكون الها أيد بالشي الي صار لكودي لذلك راحت وحكت الكلام هاد للشرطة
text: #000046
text: هلا الشرطة كانوا شاكين فيها من الأول لانها غيرت اقوالها اكتر من مرة ولكن كانوا عم ينتظروا يجمعوا أدلة أكتر، وهي القصة كانت واحد من الأدلة الي بتقول انو الفاعل هو جوردن
text: #000047
text: أما الدليل التاني هو ان الشرطة تتبعت الأيميل الي وصلها من توني وتتبعوا المكان الي انبعت منها الايميل، وتبين انو الايميل مبعوت من بيت والد جوردان، وكمان الشرطة تتبعت مكان جوال جوردان في ساعة الحادثة وتبين انو جوالها وجوال كودي كانو في نفس المكان والي هو التل الي شافوا الجثة عنده
text: #000048
text: يعني كذبة جوردان انكشفت، هي قالت انه راح مع اصدقائه وهي راحت تجيب الشاحن بس الحقيقة طلعت انو تنينهم كانوا رايحين على التل مع بعض وكمان كان في كاميرات مراقبة على مدخل الحديقة الي كانوا فيها وقدروا يشوفوا منها انو فعلاً كودي وجوردن كانوا جاين مع بعض بسيارة كودي ،فالشرطة صارت شبه متأكدة انو جوردن هي الفاعل
text: #000049
text: لذلك جابوها للقسم مرة تانية لحتى يحققوا معها وهاد الكلام الي صار بينها وبين الشرطة
text: #000050
text: رح اختصر الكلام الي انحكى بالمكالمة، جوردن قالت انها كانت عم تحكي لكودي عن مشارعها وانها تسرعت بالزواج منه وهاد الشي خلاه يعصب وهو صار يمسكها من ايدها ويعصب عليها وصار شجار بينهم، وهي لحتى تدافع عن حالها دفعته من قوف التل وراحت، وقالت انها ماكانت مخططة لهلشي ابدا والشي الي صار صار لحظة غضب وتخبط مشاعر
text: #000051
text: طبعاً الشرطة ماكانوا مقتنعين انو فعلاً هالشي كان مجرد حادث لانو كل الادلة الي عندهن بتقول العكس، لذلك فالبداية وجهولها تهمة القتل الغير متعمد او القتل من الدرجة التانية، بس بعدين غيروها لدرجة اولى وأنها متعمد
text: #000052
text: محامينها كانوا عم يحاولوا يقنعوا المحكمة انو الشي الي صار هو حادث وانها مو مخططة له لحتى يخففوا الحكم عنها ، بس المحكمة كانت مصرة انها كانت مخططة لكل شي
text: #000053
text: والسبب هي انها خبرتزوجها انها محضرتلوا مفاجئة واخدته معها وهي مغمضلتها عيونه وكمان اخدته على مكان مرتفع ما ممكن هو يطلع عليه لحاله، واسباب تانية كتير متل الايميل المزيف الي عملته واصلاً هاد الايميل بعتته باسم شخص حقيقي، يعني حتى انها كانت عم تحاول تخلي الشرطة تشك بصديق كودي الي اسمه توني لذلك بعتت الايميل باسمه وانها ما بلغلت الشرطة،
text: #000054
text: لذلك الشرطة الشرطة حكمت عليها بالسجن لمدة 30 سنة ومارح يكون في الها الحق بالافراج عنها تحت اي سبب
text: #000055
text: تاخرت الشرطة ساعة والنتيجة كانت مؤسفة
text: #000056
text: رح نروح على اليوم على امريكا وتحديداً على منطقة اسمها pembroke pins في ولاية فلوريدا منطقة pembroke pins وفي تاريخ 26 ابريل 2002 انولدت بنت اسمها ميا ماركانو، والد ميا كان دي جي مشهور او معروف اسمه dj eternal vibes ووالدتها امسها emas gabrial، مع انو امها وابوها منفصلين عن بعض وهي واخوها الكبير كانوا عايش مع ابوها وزوجته الجديدة بس كانت علاقتهم ببعض سليمة والام والاب كانوا دئماً يديروا بالهن على بنتن
text: #000057
text: ميا تخرجت من المدرسة الثانوية سنة 2020، ودخلت الجامعة فلوريدا مباشرة بعد تخرجها، درست فيها سنة وبعدها انتقلت على جامعة تانية اسمها فالنسيار كولجة وبنفس الوقت كانت بتشتغل دوام جزئي كموظفة في سكن طلابي قريب من الجامعة اسمه آردن فيلاز وكان معروف بانه فخم كتير، وكانت ساكنة بنفس السكن، يعني تقريباً كانت امورها مرتبة لانها بتنام وبتشتغل بنفس المكان الي هو قريب من الجامعة
text: #000058
text: وحياتها كانت مستمرة على هاد الشكل لحد ما اجى يوم 24 سبتمبر 2021، في هاد اليوم ميا كانت حاجزة تكت طيارة لحتى تروح على بيمبروك بينز لحتى تشوف اهلها، للأسف ميا كان عندها شغل بنفس اليوم مع انو عندها طيارة ولازم تسافر الى انها كملت دوامها للساعة 5 المسا او العصر، وبعدها طلعت من الشغل بسرعة لحتى تلحق تروح عالبيت تاخد اغراضها وتروح عالطيارة وتوصل لعند اهلها.
text: #000059
text: اهلها كانوا عارفين انها رح تجي وكانوا عم ينتظروها بالمطار لحتى توصل، وبالفعل لما اجا وقت وصول الطيارة، الطيارة وصلت بس ميا ما وصلت لانو ميا ما ركبت الطيارة اصلاً،حاولوا اهلها يتصلوا فيها ويبعتولها رسائل بس ما كان في جواب ابداً وما حدا وين ميا، لانها باختصار اختفت!
text: #000060
text: الساعة 9 ونص المسامن نفس اليوم الاهل اتصلوا بالشرطة لحتى يروحوا يستفقدوها في مكان سكنها، والشرطة استجابت وكانوا موجودين على باب سكنها حوالي الساعة 10 ، الشرطي الي اجلا دق الباب 3 مرات بس ما حدا فتح، بعد مدة قصيرة طلعت صديقتها او الروم ميت فتحت الباب وحاولوا يدخلوا على غرفة نوم ميا بس كان الباب مقفول، طبعاً الشرطة جايين بتصريح رسمي لانو اهلها اتصلوا لذلك الشرطي شاف انو في شباك للغرفة من الطرف التاني كان مفتوح فدخل على الغرفة من الشباك
text: #000061
text: اول ما دخل شاف انو في قطع اثاث محطوطين قدام باب الغرفة لذلك الباب ما عم ينفتح من برا، وكانت اغراضها مبثعرة بالغرفة ومجهوراتها وكمان كان في نقط دم على المحدة الي بتنام عليها، فالوضع غريب يعني بناء على شكل الغرفة انو في حدا كان بالغرفة سكر الباب وعدين هرب من الشباك
text: #000062
text: المهم الشرطي سأل رفيقة ميا اذا بتعرف في حدا بحياة ميا صديق حبيب ممكن يكون دخل لعندها عالغرفة او شخص يعني ممكن يكون على صلة بميا، فصدقتها هي جاوبت وقالت اي في شخص آرماندو كابلارو بيشتغل عامل تصليحات في آردن فيلاز، وقالت انو آرماندو كان دائماً يحاول يرتبط بميا ولكن ميا كانت ترفضه وتقله نحن اصدقاء بس
text: #000063
text: طبعاً بهالوقت اهلها اكيد مو قاعدين بالبيت وعم يستنوا لا، كانوا عم يجهزوا حالن لحتى يجو ويبحثوا عن بنتهم، وصلوا بنفس اليوم عالساعة 3 بليل تقريباً، ولما وصلوا الضابط الي اجا لحتى يشوف ميا كان لسا موجود وعم يحقق بالموضوع، طبعاً الاهل راحو على غرفة بنتهم ورجعوا قالوا للشرطي انو في شي تاني غريب بالغرفة غير الاشياء الي شافها الشرطي انو كان في قاطعة صناديق موجودة تحت السجادة بالغرفة، والاغرب من هاد كله انه فجأة آرماندو بيجي على المكان الي صارت فيه الحادثة، ولما صار يحكي معه الشرطي ويسأله صار يحكي عن شخص اسمه تاتي
text: #000064
text: الاهل لما شافوا آرماندو عصبوا عليه وصاروا يحكولوا انهن بيعرفوا علاقته مع ميا وبيعرفوا انو عم يحاول يرتبط فيها والخخ.. بس هو كان عم ينكر هاد الشي، وللاسف الشرطة تركوه يروح، مع انو في شكوك كتير حواليه بناء على كلام الاهل وصديقة ميا واصلاً وجوده في مسرح الجريمة الساعة 4 الصبح لحالوا كافي بانك تشك فيه، بس مع ذلك لانو ما كان في دليل رسمي او ملموس ضده الشرطة تركوه يروح
text: #000065
text: ولما طلع الصبح الشرطة عملوا بروشورات انو ميا مفقودة والخ وكانوا عم يتعاملوا مع الموضوع بشكل روتيني، بس طبعاً اهلا ميا كانوا شاكين كتير ب آرماندو وصاروا يلاحقوه بالسر لحتى يراقبوا حركاته ويشوفوا رح يعمل شي مشبوه او لا او اذا ممكن من خلال مراقبتهم يوصلوا لميا
text: #000066
text: فعلاً الاهل شافوا شي غريب جداً، لما نزل آرماندو من سيارته نزرل معه قفازات وحقيبة وبطانية والاهل اول ما شافوا البطانية فكروها بطانية ميا لذلك اتصلوا بال911 بسرعة واجت الشرطة، طبعا الشرطة اجوا بسرعة لحتى يشوفوا آرماندوا ، ولانهن اجوا بسرعة ماكان معهن تصريح بتفتيش البيت، فماقدروا يدخلوا يفتشوا، بس آرماندو قال لاهل ميا انتوا ادخلوا وفتشوا عكيفكن وفعلاً دخلوا وماشافوا شي غريب وطللعوا بدون فائدة ومرة تانية الشرطة تركوا آرماتدو او ما اعتقلوه لانو مافي دليل ملموس ضده
text: #000067
text: طبعاً الاهل شاكين كتيير بآرماندو انو هو اله علاقة باختفاء بنتهم الي ما عارفين لحد الآن اذا عايشة او ميتة وبنفس الوقت مو قادرين يوقعوه،والشك زاد اكتر واكتر لما صارت الساعة 3 العصر وآرماندو ركب سيارته وراح اختفى هو كمان وماحدا بيعرف لوين راح
text: #000068
text: في هاد الوقت الشرطة كمان صاروا شاكين فيه اكتر ولما فكروا بالموضوع شوي اكتفشوا انو فعلاً ممكن يكون متورط بالموضع لذلك واخيراً عملوا مذكرة القبض عليه بشكل رسمي وراحوا لعنده عالبيت لحتى ياخدوا، بس هاد الكلام صار الساعة 4 ونص يعني لما وصلوا عالبيت كان آرماندو رايح ومختفي.
text: #000069
text: اتطلع على المزيد من قصص واقعية
text: #000070
text: بهاد الوقت الشرطة كانوا مبلشين يحققوا بالقضية بشكل اكبر شوي واكتشفوا من خلال تحقيقتهم انو باليوم الي اختفت فيه ميا الساعة 4 ونص في حدا دخل على غرفتها بالماستر كي الي هو المفاتح الي بيكون على شكل كرت، طبعاً ميا متل ما قلنا خلصت شغلها الساعة 5 يعني مو هي الي اجت عاغرفة الساعة 4 ونص
text: #000071
text: في شخص واحد بس معه هاد المفتاح وممكن يكون دخل على الغرفة وهو المصلح آرماندو، طبعاً هنن لسا ما بيعرفوا اذا اكيد ارماندو الي دخل او لذلك تواصلوا مع صاحب الشغل ومن خلال اللسستم الي عندن قدروا يعرفوا انو فعلاً غرفة ميا انفتحت الساعة 4 ونص باستخدام مفتاح المصلح آرماندو
text: #000072
text: والسؤال الكبير حالياً هو وين ميا؟ وين آرماندوا؟ هل هنن مع بعض او لا ؟
text: #000073
text: في سؤال من هالاسئلة اخدنا جوابه في يوم 27 سبتمبر 2021 من خلال مكاالمة 911
text: #000074
text: الشخص الي عمل المكالمة هي هيه عاملة نظافة في نادي ليل اسمه ceball ولما كانت داخلة على كراج النادي هاد شافت شخص منتحر وهاد الشخص هو آرماندو
text: #000075
text: هاد الشي زاد القضية تعقيد كتير لانو هو المشتبه الوحيد بالقضية و90 بالمية هو الشخص الي عنده معلومات عن ميا، وللأسف راح يعني ما رح نعرف المعلومات الي عنده طول عمرنا
text: #000076
text: بعد ما راح المشتبه الوحيد بالقضية تركيز الشرطة راح للبحث على ميا لحتى يعرفوا وينها او يعرفوا اذا هي عايشة او لا، صار في تجماعات كبيرة وفرق بحث كتيرة مؤلفة من اهل واقرباء ميا والشرطة والاأف بي اي، كلههن عم يبحثوا عن ميا بالانهار بالغابات وخاصة بالمناطق حوالي سكنها
text: #000077
text: وبنفس الوقت كانت الشرطة عم تحاول تجمع معلومات عن تحركات ارماندو الاخيرة ، وقدروا من خلال ابراج الشبكة الي اتصل فيها جوال ارماندو يعرفوا الاماكن الي راح عليها ارماندو قبل ما ينتحر
text: #000078
text: منطقة من المناطق الي كان فيها أرماندو في ما يودع، اسمها تمبر سكان tymper skan، هي المنطقة معروفة بانها منطقة خطيرة جداً بصير فيها جرائم كتير لانها مهجورة اغلب بيوتها فاضية مافيا حدا، فوجود ارماندو فيها ما ببشر بالخير ابداً
text: #000079
text: الشرطة بدأ يعملوا عمليات بحث في المنطقة وللأسف في صباح يوم 2 اكتوبر 2021، تم العثور على جثة ميا كانت محفظتها الي فيها هويتها الشخية مرمية جنبها، وميا كانت مربطة بشريط لاصق اسود وكانت شبه عارية كانت لابسة بنطلون جينز بس
text: #000080
text: وعلى فكرة ارماندو طلع عنده سوابق قبل قضية ميا، فمثلاً في شهر مارس سنة 2021 حاول يرتبط ببنت وكان يبعتلها رسائل بس كمان كانت ترفضه، ولما رفضته كسرلها شباك بيتها، ومرة تانية كمان عمل تفجير صغيرة مصنوع قارورة ماء في مدرسة ثانوية بنية المزح
text: #000082
text: فيعني ما كان سليم ابداً، واخر شغلة رح احكيها هي انو للأسف بعد ما تم تشريح الجثة ما انعرف سبب الوفاة او طريقة الوفاة لانو لما شاوفا الجثة كان صايرلها مدة طويلة وكانت متحللة فماعرفوا شلون ماتت
text: #000083
text: في شهر أبريل سنة 2021 وفي لاس فيغاس الأمريكية شخص من سكان المنطقة اسمه دانيل هالساث، داينل كان عمره 45 سنة كان متزوج من بنت اسمها اليزابيت وعندهم 3 ولاد، دانا جوردن وسييرا، داينل كان شخص ذكي جداً ومجتهد، وكان حاصل على شهادة بكالوريس بالموسيقى وماجستير في ادارة الاعمال.
text: #000084
text: حصل دانيال على وظيفة في لاس فيغاس وبنفس الوقت زوجته ترشحت لحتى تصير عضو في المجلس التشريعي لولاية نيفادا، نيفادا هي الولاية الي موجودة بداخلها لاس فيغاس، الحياة كانت ماشية معهن بشكل جميل لحد سنة 2011، في هالسنة تم اعتقال دانيال بعد ما اتهمته زوجته بالفاحشة، يعني كان عم يحاول يتقرب منها غصب عنها، وبحكم منصب زوجته الخبر انتشر وعم ضجة اعالمية وكتير ناس سمعة بالخبر.
text: #000085
text: بعد شهر من الحادثة هي دانيال قرر يطلاق بخحة انو اليزابت عم تخونه، وانتهى الموضوع بسجن دانيل لمدة ست شهور تحت المراقبة بتهمة العنف الأسري، مع اجباره على دخول دروس السيطرة على الغضب.
text: #000086
text: تطلقوا ودانيل خلص الست شهور هي وطلع كمل حياتو بشكل عادي جداً، ومضي عشر سنين وعلاقته مع زوجته السابقة كانت ودية جداً مارجع صار بينهن مشاكل وضلوا اصدقاء، وحتى انو كان في بينهن حساب بنك مشترك ضلوا عم يستخدموه طبيعي جداً
text: #000087
text: في سنة 2020 بدأ دانيل يصير نشط على السوشل ميديا وينشر محتوى اغلبه محتوى تصوير االاماكن الجميلة الي بزورها، وبعدين صار ينشر بوستات اله ولبنته سييرا ويكتب عليها انا احبك يا بنتي ومن الكلام هذا، وفي هاد الوقت سييرا كان عمرها 16 سنة
text: #000088
text: ساعدت حبيبها على قتل والدها!
text: #000090
text: في شهر 7 من نفس السنة الي هي 2020 اكتشف دانييل انو بنته سيارة عم تواعد شخص اسمه آرون غريرو وكان عمره 18 سنة، العلاقة بين سييرا وآرون كانت غريبة جداً لدرجة انهم قرروا يسرقوا اهلن وياخدن منهن مصاري ويهربوا مع بعض على لوس انجلس
text: #000091
text: اهل آرون وأهل سييرا من الأصل ماكانو راضين عن العلاقة هي، وبعد ما عرفوا بالافكار هي الي كانو عم يفكروا فيها، منعوهن من أنو يشوفوا بعض مرة تانية، والاهل كانو مفكرين انهن حلوا المشكلة وخلص بس للأسف سييرا وآرون بقيوا على تواصل مع بعض بالسر وكانوا معصبين كتير من اهلن لانو منعوهن يشوفوا بعض
text: #000092
text: بس الأهل كانوا مقتنعين بالشي الي عملوه لانهن عم يحموا اولادهن من الافكار المتهورة هي ، واستمر دانيال بنشر صور بنته على السوشل وميديا وحتى في يوم 16 ديسمبر نشر دانييل بوست عم يحتفل فيه بعيد ميلاد بنته ويعبر عن حبه لها
text: #000093
text: وفي تاريخ 3 ابريل كمان دانيل رجع نشر صورة تانية كان موجود فيها هو وبنته سييرا لما كانت صغيرة، وبعد خمس ايام من الصورة هي انقلبت حياتهن 180 درجة!
text: #000094
text: في هاد اليوم آلون هرب من بيته وراح لحتى يشوف سييرا بالسر، وفي نفس اليوم كمان زوجة دانييل السابقة لاحظت حصرف مصاري غريب من حساب البنك المشترك بينها وبين دانييل، المبلغ كان 1300 دولار، حاولة اليزبت انها تتواصل مع دانييل تسأله عن الصرف هاد بس ما كان يجاوبها
text: #000095
text: أمه كمان حاولت تتواصل معه متل ما بتعمل كل يوم كانت دائماً على تواصل معه بس فجأة دانييل صار ما يجاوب على اي رسالة وعلى اي مكالمة واختفى من كل مكان من الشغل من السوشل ميديا من كل مكان
text: #000096
text: فوالدة دانييل صارت تبعت رسائل لبنته سييرا وتسألها وين ابوكي ليش ما عم يرد علينا، فجاوبتها سييرا انو جواله متعطل واول ما يتصلح رح يحكي معكن، والالم صدقت هالكلام لانو هي حفيدتها ومافي اي سبب تاني بالحياة يخليها تفكر غير تفكير فاخدت الموضوع عادي اوك لما يصلح جواله رح يحكي معنا
text: #000097
text: مضي كم يوم ولحد الان دانييل ما رد على اي حدا، امه رجعت تحكي مع سييرا وتقله وين ابوكي عطيني احكي معه، كانت تقلها اي هو بالحمام لما يطلع رح اخليه يحكي معك وبعدين صارت ما تتجاهل الاتصلات والرسائل وماترد على حدا
text: #000098
text: لما صارت سييرا تتجاهل الكلام هاد جدتها الي هي ام داننيل صارت تهددها وتقلها اذا ما بتخلي ابوكي يحكي مع رح اخلي الشرطة تدخل بالموضوع (او welfare الرعاية الاجتماعية) بس سييرا ما كانت عم ترد عليهنا
text: #000099
text: الام توترت كتير وصار عندها احساس انه في شي غلط الموضوع ما معقول ابنها يضل مطنشها كل هالفترة وما يتواصل معها، والمشكلة ان الام ساكنة بمكان تاني بعيد عن بيت دانييل، فاللي عملته انها اتصلت بجيران او اصدقاء يعني اشخاص بتعرفهن ساكنين بنفس المنطقة وحكتلن القصة وقالتلن انو بالي مشغول وطلبت منهن انو يروحو لعند دانييل عالبيت ويتطمنوا عليه ويردولها خبر.
text: #000100
text: بهالوقت بعد المكالمة وصلوا اصدقاء ام دانييل على البيت واكتشفوا انو سيارته مو موجودة بالكراج والباب مفتوح وفيه ريحة حريق وكان في اشياء محروقة بالبيت دخلوا فتشوا البييت غرفة غرفة ماشافوا شي، بس لما دخلوا على الكراج لجواه شافوا فيه سليبينغ باغ محروقة وبقلبها كان في جثة دانييال المحروقة
text: #000102
text: بعد هالمكالمة وصلت الشرطة على البيت وبدئوا تحقيق، وشافوا انو فيه بالبيت منشار الكتروني، ومنشار يدوي المنشار كان عليه دم، وكمان كان فيه سكينتين مرميين بالمغسلة، وكمان شافوا وصول دفع ووصل سحب مصاري من الصراف
text: #000103
text: بعد ما اخدو بقايا دانييل للطبيب الشرعي تبين انو دانييل كان مطوعن حوالي 70 طعنة قبل ما نحرق و42 طعنة منهن في ضهره وجسمه كان مشوه قبل ما ينحط بالسليبيغن باغ وينحرق
text: #000105
text: وطبعا هنن بيعرفوا انو عايش مع بنته سييرا فلما اجو وما شافوها وحتى اهل ’آيرون ما بيعرفوا وين ابنهن بلشوا يشكوا فيهن.
text: #000106
text: بعد شوية تحقيق وتفتيش في كاميرات المراقبة للمتاجر المجاورة الشرطة شافوا آيرون عم يشتري غاز قدحات ومنشار وقفازات بلاسيتك وكل الاشياء الي شافوها بالبيت كان آيرون عم يشتريها وكان لحاله ماكانت سييرا معه لانو سييرا كانت رايحية تشتري ادوات تنظيف وكانت عم تستخدم كرت ابوها دانييل للدفع
text: #000107
text: حالياً الولاد مختفيين وما حدا بيعرف عنهن اي شي، والشرطة كانوا مشتبهين فيهن بناء على الادلة الي بين ايديهن لذلك عمموا اسمائهن لحتى في حال اي شرطي شافهن يعرف انو مطلوبين ويمسكنه
text: #000108
text: وتماماً هاد الشي الي صار بالصدفة في يوم 13 ابريل يعني بعد 5 ايام من وفاة دانييل واختفائهن
text: #000109
text: في يوم 13 ابريل الشرطة شافوا سييرا وآيرون على قطار رايح على اوتاه، المكان الي صار فيه قضية غابي بوتيتو، سييرا وآيرون كانوا طالعين بالقطار وبالصدفة طلعع معن الشرطة الي بتفتش على التذاكر، لما وصلت الشرطة لعندن وسألهن عن تذاكرهن قالولن ما معنا فكان لازم الشرطة يوقفوهن
text: #000110
text: وقفهن الشرطة اخدوا اسمائهن وعمل بحث سريع عن اسمائهن بالجهاز الي معه واكتشف انهن مطلوبين في لاس فيغاس فمسكوهن
text: #000111
text: وقتها كمان الشرطة عثرت على سيارة دانييل الي كانوا سارقينها سييرا وآيرون وكان فيها بطانية عليها بقع ددم
text: #000112
text: طبعا بعد ما الشرطة مسكوه سييرا وآيرون اخدوا منهن اغراضهن واخدوا جوالتهن وشافوا هاد الفيديو الي ما اعرف كيف اوصفه، بحسب الكلام الي قالوه بالفيديو انهن صوروا هاد الفيديو بعد 3 ايام من قتل دانييل او هنن ما ذكروا اسمه بس قالو اهلا هاد الفيديو بعد 3 ايام من قتل شخصا ما وسييرا صارت تضحك وقالته لا تحكي هالشي عالكاميرا، فأظن كلنا صرنا منعرف مين الشخص الي عم يحكوا عنه
text: #000113
text: المحكمة وجهتلن تقريباً 9 تهم، تهمة القتل وسرقة السيارة وسرقة كرت البنك والتأمر ضد دانييل وكل شي عملوه كانو في اله تهمة ولما صارت الاخبار تنتشر كتير طلع المحامي المسؤول عن سييرا اظن وقال انو لازم يكون في خصوصية بالموضوع هاد كطلب انو خلص لا عاد تنشره اخبار القضية هي
text: #000114
text: ونائب المدعي العالم قال انهم احتمال يحكموا على ارون الاعدام كون انه عمره 18 فهو في سن القانوني، اما سييرا لان عمرها 16 يعني تحت السن القانوني مارح يفكروا انهن يعطوها حكم الاعدام وبنفس الوقت ما رح يحاسبوها كحدث رح يحاسبوها كشخص بالغ يعني العقوابت رح تكون قوية
text: #000115
text: طبعا القصة منتشرة على التلفزيون وكل الناس عم تحكي فيها من ضمنهن طبيبة نفسية قالت ممكن يكون عنجهن مشاكل نفسية بناء على الحركات والتصرفات الي كانوا عم يعملوها بالفيديو، ممكن يكون تعرضوا لصدمة لما كانوا صغار سببتلهن مرض نفسي خلاهن يعملوا هالتصرف
text: #000116
text: أخطر آكل لحوم بشر في العالم! (ايسي ساغاوا)
text: #000119
text: قصة: خطفها من داخل سيارتها!
text: #000121
text: احفظ اسمي، بريدي الإلكتروني، والموقع الإلكتروني في هذا المتصفح لاستخدامها المرة المقبلة في تعليقي.
text: #000124